Barba di Ghjove

A barba di Ghjove (Anthyllis barba-jovis) hè una pianta vivace appartinendu à a famiglia di i Fabaceae.'Ss'articulu pruvene in parte o in tutalità da l'articulu currispundente di a wikipedia in talianu. 

Descrizzione
Frà e numerose spezie d'Anthyllis, a barba di Ghjove hè una di e rare à cresce in quant'è arbustu. Hè una pianta vivace, micca innastulita, incù i rami assai legnosi. Hà i piccioli addirizzati è pò suppurtà e timperature inferiore à zeru, benchì ùn fiurisca ch'è quandu u tempu hè dolce è ch'ella riceve a luce diretta di u sole. 

E casce anu un rachide setosu incù i peli bianchi assai corti chì li cunferiscenu una resistenza à u ventu. A faccia dursale hè verde, mentre ch'è a faccia ventrale hà un culore argentatu. 

I fiori biancu crema sò ermafroditi è sò raggruppati à l'estremità di i rami. Fiuriscenu da u principiu d'aprile à ghjugnu è sò impollinati da l'insetti. 

U fruttu hè una piccula leguminosa incù un solu granellu indrentu. 

Distribuzione è ambiente
A barba di Ghjove hè distribuita in e zone custiere vicinu à e scugliere di u mare annantu à a terra ferma, incù l'altitudine da 0 à 300 metri. Hè per u più prisente in a parte occidentale di u mare Terraniu. 

Hè prisente in Corsica, ma solu in u circondu di Bonifaziu è in Capicorsu. 

In Italia, benchì ellu si tratta di una spezia rara, omu a trova spargugliata longu à a costa tirrenica, in Sicilia è in Sardegna. Hè più dichjarinata in a Puglia è assai rara in l'altre lucalità di l'Adriatica.

 Note 

 Da vede dinù 
 Flora di Corsica

Categoria:Flora di Corsica
Categoria:Fabaceae